text: [{"text_idx": "#000003", "text": "Tann 21. mars hev\u00f0i V\u00f8rn eina afturlatna uppbo\u00f0s\u00f8lu, har eitt, try\u0301 og a\u0301tta a\u0301ra r\u00e6ttindi at fiska svartkjaft vo\u0301r\u00f0u seld."}, {"text_idx": "#000004", "text": "Ein av akt\u00f8runum, sum bjo\u0301\u00f0a\u00f0i seg framat, og fekk ein part a\u0301 uppbo\u00f0s\u00f8luni var rei\u00f0ari\u0301i\u00f0 Thor Fisheries, sum keypti umlei\u00f0 2500 tons i\u0301 eitt a\u0301r, fyri ein kilopri\u0301s a\u0301 0,30 oyru."}, {"text_idx": "#000005", "text": "Hini rei\u00f0ari\u0301ini, sum bjo\u0301\u00f0a\u00f0u og fingu naka\u00f0 vo\u0301ru Framherji, N\u00e6raberg, Var\u00f0in og Jo\u0301kin. Eisini keypti Var\u00f0in Pelagic ein part av svartkjaftinum a\u0301 uppbo\u00f0s\u00f8luni, sum gav landskassanum eina innt\u00f8ku a\u0301 tilsamans 13,1 millio\u0301n kro\u0301nur."}, {"text_idx": "#000006", "text": "Fleiri r\u00f8ddir hava veri\u00f0 frammi rundan um uppbo\u00f0s\u00f8lirnar, sum er ein li\u00f0ur i\u0301 fiskivinnulo\u0301gga\u0301vuni, sum kom i\u0301 gildi 1. januar 2018."}, {"text_idx": "#000008", "text": "\u00c6tlanin hja\u0301 landsty\u0301rinum, at hava uppbo\u00f0s\u00f8luna var, at ny\u0301ggir akt\u00f8rar a\u0301 henda ha\u0301tt kunnu bjo\u0301\u00f0a seg framat i\u0301 vinnuni, men hetta hevu to\u0301 ikki eydnast enn."}, {"text_idx": "#000009", "text": "Hildibjartur Olsen, sum er skipari a\u0301 uppsjo\u0301varskipinum Hoyvi\u0301k, sum rei\u00f0ari\u0301i\u00f0 Thor i\u0301 Ho\u0301svi\u0301k eigur, sigur, at talan er um eina miseydna\u00f0a roynd, at geva \u00f8\u00f0rum m\u00f8guleikan at sleppa framat framat i\u0301 vinnuni."}, {"text_idx": "#000010", "text": "- Vit si\u0301ggja ta\u00f0 fer\u00f0 eftir fer\u00f0, at ta\u00f0 eru tey sto\u0301ru rei\u00f0ari\u0301iini, sum keypa alt a\u0301 uppbo\u00f0s\u00f8luni. Hetta eru rei\u00f0ari\u0301, har rei\u00f0ararnir hava veri\u00f0 alment frammi, og sagt, at uppbo\u00f0s\u00f8lan fo\u0301r at geva teimum no\u0301gv st\u00f8rri bitar, enn tey kundu sv\u00f8lgja, men kortini keypa hesir sto\u0301ru rei\u00f0ararnir alt, bara fyri at halda ny\u0301ggjum akt\u00f8rum burtur, sigur skiparin a\u0301 einasta uppsjo\u0301varskipinum, sum Havnin hevur."}, {"text_idx": "#000011", "text": "- \u00c6tlanin var, at man skuldi geva ny\u0301ggjum akt\u00f8rum m\u00f8guleikan at koma framat, og deila tilfeingi\u00f0 meira u\u0301t til fo\u0301lki, men her er okkurt, sum ger at ta\u00f0 ikki eydnast, sigur Hildibjartur Olsen, skipari."}, {"text_idx": "#000012", "text": "Hoyvi\u0301k hevur einans veri\u00f0 i\u0301 vinnu i\u0301 8 dagar si\u0301\u00f0an tann 26. september i\u0301 2018."}, {"text_idx": "#000014", "text": "- Hetta er ikki fyri at tra\u00f0ka a\u0301 nakran, sum er i\u0301 vinnuni. Teir gomlu akt\u00f8rarnir hava kla\u0301ra\u00f0 seg v\u00e6l, og gj\u00f8rt no\u0301gv gott fyri F\u00f8royar, og teir ny\u0301ggju, sum eru komnir inn gj\u00f8gnum menningarkvoturnar, hava o\u0301via spennandi \u00e6tlanir, men ta\u00f0 er ikki r\u00e6tt, at eitt nu\u0301 vit, sum h\u00f8vdu so li\u0301ti\u00f0 av uppsjo\u0301varfiski frammanundan, skulu kempa so no\u0301gv fyri at vera vi\u00f0 i\u0301 kappingini."}, {"text_idx": "#000015", "text": "- Ta\u00f0 er ju\u0301 langt fra\u0301 li\u0301ka l\u00e6tt hja\u0301 okkum at bjo\u0301\u00f0a uppa\u0301 tilfeingi\u00f0, sum fer a\u0301 uppbo\u00f0s\u00f8luni sum hja\u0301 eitt nu\u0301 hja\u0301 teimum, sum hava eginkvotur, og sum hava veri\u00f0 i\u0301 vinnuni no\u0301gv tey seinastu a\u0301rini, sigur Hildibjartur Olsen."}, {"text_idx": "#000019", "text": "Minni vei\u00f0a av nor\u00f0havssild og makreli men meira av svartkjafti"}, {"text_idx": "#000020", "text": "Sto\u0301r pelagisk fyrit\u00f8ka m\u00f8guliga til F\u00f8roya"}, {"text_idx": "#000025", "text": "Smyril Line keypir enn eitt farmaskip"}]